ไมน์คราฟต์ มูฟวี่

***ไมน์คราฟต์ มูฟวี่*** () เป็นภาพยนตร์อเมริกันแนวสุขนาฏกรรม ผจญภัย ที่ออกฉายในปี ค.ศ. 2025 กำกับโดย จาเร็ด เฮสส์ โดยอิงจากเกมในปี ค.ศ. 2011 วิดีโอเกม *[[ไมน์คราฟต์]]* ที่พัฒนาโดย โมแจงสตูดิโอส์ นำแสดงโดย
เจสัน โมโมอา แจ็ก แบล็ก เอ็มม่า ไมเออร์ส ดาเนียล บรู๊คส์ เซบาสเตียน ยูจีน แฮนเซน และ เจนนิเฟอร์ คูลิดจ์ ผลิตโดย เลเจนดารี่ พิคเจอร์ส โมแจงสตูดิโอส์ และ เวอร์ติโก้ เอ็นเตอร์เทนเมนท์ และจะจัดจำหน่ายโดย วอร์เนอร์บราเธอส์

แผนการสำหรับการสร้างภาพยนตร์ดัดแปลงจาก *ไมน์คราฟต์* ได้รับการประกาศในเดือนกุมภาพันธ์ ค.ศ. 2014 เมื่อผู้สร้าง *ไมน์คราฟต์* มาร์คัส เพอร์สสัน เปิดเผยว่า โมแจง กำลังเจรจากับ วอร์เนอร์บราเธอส์ เพื่อพัฒนาโครงการนี้ โดยมี รอย ลี และ จิล เมสซิก เป็นโปรดิวเซอร์ ในระหว่างการพัฒนา ผู้กำกับ ชอว์น เลวี, รอบ แม็คเอลเฮนนีย์, และ ปีเตอร์ โซเล็ตต์ ได้รับการว่าจ้างให้กำกับภาพยนตร์ ขณะที่นักเขียน เคียร์แรน มัลโรนีย์ และ มิเชล มัลโรนีย์, เจสัน ฟุกซ์, แอรอน และ อดัม นี, และ อลิสัน ชโรเดอร์ ได้เข้ามาเกี่ยวข้อง ในเดือนเมษายน ค.ศ. 2022 เลเจนดารี เอ็นเตอร์เทนเมนต์ เข้ามาเกี่ยวข้อง สตีเฟน เฮส ได้รับการว่าจ้างเป็นผู้กำกับใหม่ และ เจสัน โมโมอา อยู่ในระหว่างการเจรจาเพื่อแสดงนำ การคัดเลือกนักแสดงเพิ่มเติมดำเนินการตั้งแต่เดือนพฤษภาคม ค.ศ. 2023 ถึงมกราคม ค.ศ. 2024 การถ่ายทำหลักเริ่มในเดือนนั้นที่นิวซีแลนด์และเสร็จสิ้นในกลางเดือนเมษายน ค.ศ. 2024 ตัวอย่างอย่างเป็นทางการพร้อมกับชื่อเรื่องได้รับการเผยแพร่เมื่อวันที่ 4 กันยายน ค.ศ. 2024

*ไมน์คราฟต์ มูฟวี่* มีกำหนดจะเข้าฉายทั่วสหรัฐอเมริกาในวันที่ 4 เมษายน ค.ศ. 2025

## เนื้อเรื่องย่อ
สตีฟ (Steve) พนักงานขายลูกบิดประตูที่ชีวิตกำลังประสบความลำบาก ตัดสินใจบุกรุกเข้าไปในเหมืองเพื่อเติมเต็มความฝันในวัยเด็ก ที่นั่นเขาได้ค้นพบลูกแก้วแห่งการครอบงำ (Orb of Dominance) และผลึกแก้วแห่งโลก (Earth Crystal) ซึ่งเมื่อนำมารวมกันจะสร้างประตูมิติที่นำพาเขาไปสู่โอเวอร์เวิลด์ (Overworld) โลกที่ภูมิประเทศประกอบขึ้นจากบล็อกลูกบาศก์ที่สามารถปรับเปลี่ยนได้ง่าย เขาได้สร้างสวรรค์ส่วนตัวขึ้นที่นั่นก่อนจะบังเอิญพบกับประตูมิติที่นำไปสู่โลกนรกที่เรียกว่า "เนเธอร์" (Nether) สตีฟถูกจองจำโดยมัลโกชา (Malgosha) ราชินีเผ่าพิกลิน (Piglin) ผู้คลั่งไคล้ทองคำและรังเกียจความคิดสร้างสรรค์ เนื่องจากลูกแก้วจะช่วยให้นางสามารถควบคุมโอเวอร์เวิลด์ได้ สตีฟจึงให้เดนนิส (Dennis) สุนัขของเขาหนีไปพร้อมกับลูกแก้วและผลึกแก้วเพื่อนำไปซ่อนไว้ใต้เตียงในโลกแห่งความจริง

ในเวลาต่อมา แกเร็ตต์ "เดอะ การ์เบจ แมน" แกรริสัน (Garrett "The Garbage Man" Garrison) อดีตแชมป์วิดีโอเกมยุค 1980 และเจ้าของร้านเกมที่กำลังจะปิดตัวในเมืองชักลาส รัฐไอดาโฮ (Idaho) ได้เดินทางไปยังการประมูลคลังสินค้า (storage auction) เพื่อหาของมาขายประทังชีวิต จนกระทั่งเขาชนะการประมูลข้าวของในบ้านเก่าของสตีฟ ในระหว่างที่เขากำลังรื้อค้นสิ่งของด้วยความหวังว่าจะได้พบเครื่องเกม อาตาริ คอสมอส (Atari Cosmos) เขากลับพบสิ่งของส่วนตัวของสตีฟ ซึ่งรวมถึงลูกแก้วและผลึกแก้วดังกล่าว

สองพี่น้องเฮนรี่ (Henry) และนาตาลี (Natalie) ย้ายมาที่เมืองชักลาสหลังจากการเสียชีวิตของแม่ ทั้งสองได้พบกับดอว์น (Dawn) นายหน้าอสังหาริมทรัพย์ที่ทำธุรกิจสวนสัตว์สัมผัส (petting zoo) เคลื่อนที่ควบคู่ไปด้วย ในวันแรกของการไปโรงเรียน เฮนรี่ต้องพบกับปัญหาเมื่อเครื่องพ่นไอพ่น (jetpack) ทดลองของเขาถูกก่อกวนจนทำให้ชักกี้มาสคอตของโรงงานมันฝรั่งทอด (potato chips) ได้รับความเสียหาย เพื่อหลีกเลี่ยงการถูกไล่ออกโดยรองครูใหญ่มาร์ลีน เขาจึงจ้างแกเร็ตต์ให้มาแสดงตัวเป็นคุณอาและพากันไปยังร้านเกม ที่นั่นเฮนรี่ได้ค้นพบลูกแก้วและผลึกแก้วก่อนจะนำพวกมันมารวมกัน ซึ่งนำพาพวกเขาทั้งสองมุ่งหน้าไปยังเหมืองของสตีฟ

นาตาลีพบว่าเฮนรี่หายตัวไปจึงโทรศัพท์หาดอว์น ซึ่งดอว์นสามารถระบุตำแหน่งของเฮนรี่ได้ผ่านทางโทรศัพท์ของนาตาลี เมื่อทั้งสี่คนได้กลับมาพบกัน พวกเขากลับถูกดูดเข้าไปในประตูมิติและมาถึงโลกโอเวอร์เวิลด์ เมื่อมัลโกชาทราบว่าลูกแก้วกลับมาแล้ว จึงยอมปล่อยตัวสตีฟจากการคุมขังในเนเธอร์ (Nether) เพื่อให้เขาไปชิงลูกแก้วคืนมา โดยอ้างว่านางได้จับเดนนิสไว้เป็นตัวประกัน

ในขณะที่ต้องต่อสู้กับเหล่ามอนสเตอร์ในยามค่ำคืน เฮนรี่ได้เรียนรู้วิธีการปรับเปลี่ยนบล็อกและสร้างป้อมปราการไม้ขึ้นมา แต่ทว่าผลึกแก้วแห่งโลกกลับถูกทำลายลงในระหว่างความวุ่นวายนั้น เมื่อถึงช่วงรุ่งสางสตีฟได้ปรากฏตัวขึ้นและกำจัดมอนสเตอร์ทั้งหมด เขาบอกกับกลุ่มเพื่อนว่าจำเป็นต้องหาผลึกแก้วอันใหม่มาทดแทนจากคฤหาสน์ในป่า (Woodland Mansion) และตัดสินใจร่วมเดินทางไปกับพวกเขา เพื่อเป็นการเตรียมความพร้อมสำหรับภารกิจ สตีฟได้พาทุกคนไปยังหมู่บ้านที่อยู่ใกล้เคียงและสาธิตวิธีการคราฟต์ (Crafting) ต่อมาเหล่าพิกลินที่กำลังตามหาลูกแก้วแห่งการครอบงำได้บุกโจมตีหมู่บ้าน สตีฟ แกเร็ตต์ และเฮนรี่สามารถหนีออกมาได้อย่างหวุดหวิด ในขณะที่นาตาลีและดอว์นต้องพลัดหลงจากกลุ่มและได้พบกับเดนนิสจนกลายเป็นมิตรกัน มัลโกชาจึงตอบโต้ด้วยการส่งเกรตฮอก (Great Hog) ซึ่งเป็นพิกลินขนาดมหึมาออกตามล่า

เมื่อสตีฟกล่าวว่าเขามีเพชรจำนวนมหาศาลที่สะสมไว้ แกเร็ตต์เริ่มเกิดความสนใจและเรียกร้องสิทธิ์ในการเข้าถึงเพชรเหล่านั้นเพื่อเป็นเงื่อนไขเพิ่มเติมในการคืนลูกแก้ว พวกเขาจึงเดินทางออกนอกเส้นทางจนพบกับคลังสมบัติ แต่เฮนรี่รู้สึกโกรธเคืองที่สตีฟและแกเร็ตต์เพิกเฉยต่อความปลอดภัยของนาตาลี เมื่อเกรตฮอกมาถึง พวกเขาได้หลบหนีโดยใช้รถราง (minecarts) และเกรตฮอกก็ถูกแรงระเบิดจากเหล่าครีปเปอร์ (creepers) จนทำลายลง เมื่อมาถึงคฤหาสน์ สตีฟและแกเร็ตต์พยายามเบี่ยงเบนความสนใจของยาม ในขณะที่เฮนรี่สามารถชิงได้ทั้งผลึกแก้วแห่งโลกและเอ็นเดอร์เพิร์ล (Ender Pearl) ซึ่งช่วยในการเทเลพอร์ต (teleportation) ทว่ามัลโกชาได้กลับมาและทำลายสะพานที่เชื่อมกับคฤหาสน์ สตีฟและเฮนรี่เสียลูกแก้วให้แก่นาง แต่สามารถหลบหนีออกมาได้ในขณะที่แกเร็ตต์ดูเหมือนจะเสียสละชีวิตในแรงระเบิด ต่อมาทั้งสองได้ตื่นขึ้นมาพร้อมกับดอว์น นาตาลี และเดนนิส ภายในบ้านเห็ดแห่งหนึ่ง

มัลโกชาใช้ลูกแก้วเพิ่มพลังให้แก่ประตูมิติเนเธอร์จนสามารถบดบังแสงอาทิตย์และประกาศสงครามกับโลกโอเวอร์เวิลด์ กลุ่มตัวเอกจึงร่วมกันคราฟต์คลังแสงอาวุธและสร้างกองทัพไอรอนโกเลม (iron golems) เพื่อต่อสู้กับการรุกรานของเหล่าพิกลิน ในขณะที่สตีฟเข้าต่อสู้กับมัลโกชาโดยตรง เฮนรี่ได้ใช้เอ็นเดอร์เพิร์ลเพื่อชิงลูกแก้วคืนมาได้สำเร็จ ส่งผลให้แสงอาทิตย์กลับมาสาดส่องอีกครั้ง และทำให้มัลโกชารวมถึงกองทัพของนางกลายสภาพเป็นซอมบี้ (zombify)

กลุ่มตัวเอก รวมถึงแกเร็ตต์ซึ่งรอดชีวิตจากเหตุระเบิด ได้เดินทางกลับสู่เมืองชักลาส พวกเขาได้ร่วมกันพัฒนาวิดีโอเกมจนประสบความสำเร็จในชื่อ *Block City Battle Buddies* ทางด้านดอว์นได้เปิดสวนสัตว์ของเธอโดยมีเดนนิสเป็นจุดดึงดูดนักท่องเที่ยว นาตาลีเปิดโรงฝึกศิลปะการต่อสู้ เฮนรี่สร้างเครื่องพ่นไอพ่นจนเสร็จสมบูรณ์ และแกเร็ตต์ได้ร่วมมือกับสตีฟในการฟื้นฟูร้านวิดีโอเกมให้กลับมามีชีวิตชีวาอีกครั้ง

## นักแสดง
* แจ็ก แบล็ก รับบทเป็น สตีฟ โดยก่อนหน้านี้ แบล็ก เคยร่วมงานกับ เฮสส์ ในภาพยนตร์เรื่อง *[[Nacho Libre]]* มนุษย์คนแรกที่ค้นพบโลกปกติ และสนใจการขุดเหมืองตั้งแต่เด็ก
* เจสัน โมโมอา รับบทเป็น การ์เร็ตต์ “คนเก็บขยะ” การ์ริสัน "แชมป์โลกวิดีโอเกม" ปี 1989 ที่ดูเหมือนจะยังไม่เลิกยึดติดกับชื่อเสียงที่เคยมี
* เอ็มม่า ไมเออร์ส รับบทเป็น นาตาลี พี่สาวของ เฮนรี่ และเป็นคนที่กำลังดิ้นรนเพื่อใช้ชีวิตอย่างอิสระ
* ดาเนียล บรู๊คส์ รับบทเป็น ดอว์น
* เซบาสเตียน ยูจีน แฮนเซน รับบทเป็น เฮนรี่

นอกจากนี้ยังมี แมตต์ เบอร์รี่, เจนนิเฟอร์ คูลิดจ์ (ซึ่งเคยร่วมงานกับ เฮสส์ ในเรื่อง *[[Gentlemen Broncos]]*), Kate McKinnon และ Jemaine Clement (ซึ่งเคยร่วมงานกับ เฮสส์ ในเรื่อง *Gentlemen Broncos* และ *[[Don Verdean|ดอน เวอร์ดีน]]*) ที่ได้รับการคัดเลือกในบทบาทที่ยังไม่ได้เปิดเผย นักแสดงยูทูบเบอร์ชื่อดัง วาลคิรี จะปรากฏตัวในภาพยนตร์ในบทบาทรับเชิญด้วย

## การผลิต
### การพัฒนา
[left|thumb|มาร์กุส แพช็อน ผู้สร้างต้นฉบับของ ''[ไมน์คราฟต์* ในปี ค.ศ. 2016]]
ในปี ค.ศ. 2012 [[โมแจงสตูดิโอส์]] ได้รับข้อเสนอจากโปรดิวเซอร์ฮอลลีวูดที่ต้องการสร้างซีรีส์โทรทัศน์ที่เกี่ยวข้องกับ *ไมน์คราฟต์* อย่างไรก็ตาม โมแจง กล่าวว่าพวกเขาจะทำงานในโครงการเหล่านั้นก็ต่อเมื่อมีไอเดียที่เหมาะสมเท่านั้น สองปีต่อมา ในเดือนกุมภาพันธ์ ค.ศ. 2014 มีความพยายามที่จะ [[การระดมทุนสาธารณะ|ระดมทุนจากมวลชน]] ภาพยนตร์แฟนผ่าน [[Kickstarter|คิกสตาร์เตอร์]] แต่ก็ถูกระงับลงหลังจาก [[Markus Persson|มาร์คัส 'น็อตช์' เพอร์สัน]] ปฏิเสธไม่ให้ผู้สร้างภาพยนตร์ใช้ลิขสิทธิ์ โดยให้เหตุผลว่า คิกสตาร์เตอร์ ถูกตั้งขึ้นก่อนที่จะมีการทำข้อตกลงกับ โมแจง ในเดือนเดียวกันนั้น Persson เปิดเผยว่า โมแจง กำลังเจรจากับ [[วอร์เนอร์บราเธอส์]] เพื่อพัฒนาภาพยนตร์ *ไมน์คราฟต์* อย่างเป็นทางการ ซึ่งจะผลิตโดย [[Roy Lee|รอย ลี]] และ [[Jill Messick|จิล เมสสิค]] ในเดือนตุลาคม ค.ศ. 2014 วู บุย หัวหน้าเจ้าหน้าที่ฝ่ายปฏิบัติการของ โมแจง กล่าวว่าภาพยนตร์เรื่องนี้ "อยู่ในช่วงเริ่มต้นของการพัฒนา" โดยกล่าวว่ามันเป็นการผลิตที่มีงบประมาณสูง และยังกล่าวอีกว่าอาจจะไม่ได้ฉายจนกว่าจะถึงปี ค.ศ. 2018 ในเดือนเดียวกันนั้น วอร์เนอร์บราเธอส์ ได้จ้าง [[ชอว์น เลวี]] มากำกับภาพยนตร์เรื่องนี้ ในเดือนธันวาคม ได้มีการยืนยันว่า เลวี และนักเขียนบท [[Kieran Mulroney|คีแรน]] และ มิเชล มัลโรนีย์ ซึ่งกำลังพัฒนาภาพยนตร์ด้วยกันได้ออกจากโครงการนี้ไปแล้ว

ในเดือนกรกฎาคม ค.ศ 2015 ได้มีการประกาศว่า วอร์เนอร์บราเธอร์ ได้จ้าง [[Rob McElhenney|ร็อบ แม็คเอลเฮนนี่]] มากำกับภาพยนตร์เรื่องนี้ โดย [[McElhenney|แม็คเอลเฮนนี่]] กล่าวว่าเขาได้รับแรงบันดาลใจจากธรรมชาติของเกมที่มีโลกเปิดกว้าง ซึ่งเป็นแนวคิดที่ วอร์เนอร์บราเดอร์ ตกลงด้วย และพวกเขาได้จัดเตรียมงบประมาณเบื้องต้นให้เขาเป็นจำนวน 150 ล้านดอลลาร์สหรัฐในปี ค.ศ. 2016 การผลิตในช่วงต้นของภาพยนตร์ได้เริ่มต้นขึ้น รวมถึงในเดือนมิถุนายนที่ได้กำหนดวันที่ฉายเป็นวันที่ 24 พฤษภาคม ค.ศ. 2019 ในเดือนตุลาคม ได้กำหนดให้ [[Jason Fuchs|เจสัน ฟุคส์]] เขียนบทภาพยนตร์ และในเดือนพฤศจิกายน ได้เซ็นสัญญากับ [[สตีฟ คาเรล]] ให้พากย์เสียงตัวละครที่ไม่เปิดเผย ภาพยนตร์ *ไมน์ คราฟต์* ของ แม็คเอลเฮนนี่ "ค่อย ๆ ตายลง" และเนื่องจากความขัดแย้งเรื่องตารางงาน เขาจึงออกจากภาพยนตร์ในเดือนสิงหาคม ค.ศ. 2018 [[Aaron and Adam Nee|แอรอน และ อดัม นี]] ถูกเลือกให้เขียนบทใหม่ และภาพยนตร์ก็ล่าช้าเนื่องจากเหตุนี้ และยังไม่มีการประกาศผู้กำกับคนใหม่ในขณะนั้น
[[ไฟล์:Jared Hess (cropped).jpg|thumb|ผู้กำกับ [[Jared and Jerusha Hess|จาเร็ด เฮสส์]] ในปี ค.ศ. 2009|263x263px]]
ในเดือนมกราคม ค.ศ. 2019 [[Peter Sollett|ปีเตอร์ โซลเล็ตต์]] ได้รับการประกาศให้เป็นผู้เขียนและกำกับภาพยนตร์ โดยมีเรื่องราวที่แตกต่างไปจากเวอร์ชันของ แม็คเอลเฮนนี่ โดยสิ้นเชิง เมสสิค ซึ่งเสียชีวิตในปี ค.ศ. 2018 จะได้รับเครดิตเป็นผู้ผลิตภายหลังจากการเสียชีวิต ในเดือนเมษายน ค.ศ. 2019 วอร์เนอร์บราเดอร์ ได้กำหนดให้ภาพยนตร์เรื่องใหม่เข้าฉายในโรงภาพยนตร์ในวันที่ 4 มีนาคม ค.ศ. 2022 ในเดือนมิถุนายน ค.ศ. 2019 [[Allison Schroeder|อลิสัน ชโรเดอร์]] ได้รับการว่าจ้างให้เขียนบทภาพยนตร์และร่วมเขียนเรื่องราวกับ โซลเล็ตต์ ในเดือนตุลาคม ค.ศ. 2020 การระบาดของ [[การระบาดทั่วของโควิด-19|โควิด-19]] ได้ทำให้ วอร์เนอร์บราเดอร์ ปรับเปลี่ยนตารางการเปิดตัว รวมถึงการยกเลิกการกำหนดวันฉายภาพยนตร์เรื่อง *ไมน์คราฟต์* จากกำหนดเดิมจากกำหนดเดิมโซลเล็ตต์ กำกับเรื่อง *Metal Lords* แทน ซึ่งเข้าฉายเฉพาะบน [[เน็ตฟลิกซ์]] ในเดือนเมษายน ค.ศ. 2022 ในเดือนเดียวกันนั้น ได้มีการประกาศว่าการผลิตภาพยนตร์ *ไมน์คราฟต์* จะเดินหน้าต่อไปโดยไม่มี โซลเล็ตต์ และ ชโรเดอร์ ซึ่งตอนนี้ [[Eric Kripke |จาเร็ด เฮสส์]] เป็นผู้กำกับ[[Legendary Entertainment]] เป็นผู้ร่วมผลิต (ผ่านผู้บริหาร [[Mary Parent]]) และ [[เจสัน โมโมอา]] กำลังเจรจาเพื่อร่วมแสดงในภาพยนตร์ ซึ่งได้รับการยืนยันแล้วว่าจะเป็นภาพยนตร์ [[Live Action|ไลฟ์แอ็กชัน]] นอกจากนี้ ยังมีรายงานว่า คริส โบว์แมน และ [[Hubbel Palmer|ฮับเบล พาล์มเมอร์]] จะร่วมเขียนบทภาพยนตร์ ในช่วงต้นเดือนเมษายน ค.ศ. 2023มีรายงานว่าภาพยนตร์เรื่องนี้มีกำหนดฉายวันที่ 4 เมษายน ค.ศ. 2025

=== การคัดเลือกนักแสดง ===
ในเดือนพฤษภาคม ค.ศ. 2023 [[Matt Berry|แมตต์ เบอร์รี่]] ได้เริ่มเจรจาเพื่อเข้าร่วมทีมนักแสดง ต่อมาในเดือนพฤศจิกายน [[Danielle Brooks|ดาเนียล บรู๊คส์]] และ เซบาสเตียน ยูจีน แฮนเซน ได้เข้าร่วมทีมนักแสดงได้เข้าร่วมทีมนักแสดง ในเดือนธันวาคม [[Emma Myers|เอ็มม่า ไมเออร์ส]] ก็ได้เข้าร่วมทีมด้วยเช่นกัน ในเดือนมกราคม ค.ศ. 2024 [[แจ็ก แบล็ก]] ได้เข้าร่วมทีมนักแสดงโดยปล่อยทีเซอร์เกี่ยวกับการคัดเลือกนักแสดงของเขาในภาพยนตร์เรื่องนี้ผ่านทางบัญชี[[อินสตาแกรม]] อย่างเป็นทางการอย่างเป็นทางการ [[Jennifer Coolidge|เจนนิเฟอร์ คูลิดจ์]], [[Kate McKinnon|เคท แม็กคินนอน]], และ [[Jemaine Clement|เจเมน คลีเมนต์]] ก็ได้รับเลือกให้แสดงในบทที่ยังไม่เปิดเผย

=== การถ่ายทำ ===
เมื่อวันที่ 19 มิถุนายน ค.ศ. 2023 มีรายงานว่าการถ่ายทำหลักของภาพยนตร์จะเริ่มขึ้นในวันที่ 7 สิงหาคมที่ [[นิวซีแลนด์]] แต่การถ่ายทำต้องถูกเลื่อนออกไปในเดือนกรกฎาคมเนื่องจาก [[SAG-AFTRA|การนัดหยุดงานของสหภาพนักแสดงและศิลปินที่ทำงานด้านภาพยนตร์และวิทยุโทรทัศน์]] ในปี ค.ศ. 2023 หลังจากการประท้วงสิ้นสุดลงในช่วงต้นเดือนพฤศจิกายน ค.ศ. 2023 มีรายงานว่าการถ่ายทำจะเริ่มในช่วงต้นปี ค.ศ. 2024 เมื่อมีการประกาศว่า บรู๊คส์ และ ฮันเซน จะเข้าร่วมเป็นส่วนหนึ่งของทีมนักแสดง การถ่ายทำได้ถูกกำหนดให้เริ่มขึ้นในช่วงปลายเดือนธันวาคม ค.ศ. 2023 การถ่ายทำได้เริ่มต้นขึ้นในช่วงกลางเดือนมกราคม ค.ศ. 2024 ที่ [[โอ๊กแลนด์]] และเสร็จสิ้นในช่วงกลางเดือนเมษายน โดยมี [[Grant Major]] ทำหน้าที่เป็นผู้ออกแบบงานสร้าง

=== การผลิตหลังถ่ายทำ ===
[[เอฟเฟกต์ภาพ]] สำหรับภาพยนตร์ได้รับการดูแลโดย [[Sony Pictures Imageworks]] โดย [[แดน เลมมอน]] ทำหน้าที่เป็นผู้ควบคุมเอฟเฟกต์ภาพ  เจมส์ โธมัส ทำหน้าที่เป็น [[ตัดต่อภาพยนตร์|บรรณาธิการ]] ของภาพยนตร์ 

== ดนตรี ==
[[Mark Mothersbaugh|มาร์ก โมเธอร์สบาห์]] เป็นผู้ประพันธ์ดนตรีประกอบภาพยนตร์ ขณะที่ [[Gabe Hilfer|เกเบ ฮิลเฟอร์]] และ [[Karyn Rachtman|คาริน รัชต์แมน]] ทำหน้าที่เป็นผู้ควบคุมดนตรี

== การตลาด ==
เมื่อวันที่ 4 กันยายน ค.ศ. 2024 ตัวอย่างแรกของภาพยนตร์ซึ่งใช้เพลง "[[Magical Mystery Tour]]" ของวง [[เดอะบีเทิลส์]] ได้ถูกปล่อยออกมา มันได้รับความคิดเห็นที่แตกต่างกัน แต่โดยทั่วไปแล้วค่อนข้างเป็นไปในทางลบ Paul Tassi จาก *ฟอบส์* เรียกมันว่า "น่ากลัวสุดขีดในเกือบทุกทางที่เป็นไปได้" ในขณะที่ *The Verge* กล่าวว่านอกเหนือจาก "ภาพที่น่าขนลุก" แล้ว มันยัง "ดูเหมือนความสนุกสนานในครอบครัวที่ไร้สาระ" ส่วน *TechRadar* ไม่สามารถตัดสินใจได้ว่ามัน "งดงามจนน่าตกตะลึงหรือเป็นฝันร้าย" ในทางกลับกัน [[มาร์กุส แพช็อน]] ผู้สร้างดั้งเดิมของ *ไมน์คราฟต์* ชื่นชมตัวอย่างภาพยนตร์นี้บน [[ทวิตเตอร์]] โดยกล่าวว่า "โอเค ฉันเข้าใจแล้ว [.] ว้าว มันเป็นความรู้สึกที่แปลก ๆ " คลิปและภาพหลากหลายจากตัวอย่างภาพยนตร์ เช่น แกะสีชมพูที่ร้องเบะ ๆ และแจ็ก แบล็กในบทบาทสตีฟที่พูดว่า "ฉัน...คือสตีฟ" กลายเป็นมีมในอินเทอร์เน็ตตัวอย่างที่สองได้รับการเผยแพร่ในวันที่ 19 พฤศจิกายน ค.ศ. 2024

== วันฉาย ==
*ไมน์คราฟต์ มูฟวี่* มีกำหนดเข้าฉายในโรงภาพยนตร์ [[ไอแมกซ์]] ในสหรัฐอเมริกาโดย [[วอร์เนอร์บราเธอส์]] ในวันที่ 4 เมษายน ค.ศ. 2025 เดิมทีภาพยนตร์มีกำหนดฉายในวันที่ 24 พฤษภาคม ค.ศ. 2019 แต่เมื่อวันที่ 26 เมษายน ค.ศ. 2019 วอร์เนอร์ ได้เลื่อนฉายภาพยนตร์ไปเป็นวันที่ 4 มีนาคม ค.ศ. 2022 ต่อมาเมื่อวันที่ 6 ตุลาคม ค.ศ. 2020 วอร์เนอร์ ได้ถอดภาพยนตร์เรื่องนี้ออกจากตารางฉายเนื่องจากการระบาดของ [[การระบาดทั่วของโควิด-19|โควิด-19]] อย่างต่อเนื่อง และเพื่อหลีกเลี่ยงการชนกันกับ *เดอะ แบทแมน'' (2022) ในวันที่ 5 เมษายน ค.ศ. 2023 หลังจากที่ไม่มีการกำหนดวันฉายมากว่าสองปี ภาพยนตร์เรื่องนี้ได้รับวันฉายใหม่ตามกำหนดการปัจจุบัน

## หมายเหตุ

## อ้างอิง

## แหล่งข้อมูลอื่น
* 
หมวดหมู่:ภาพยนตร์ที่ออกฉายในปี พ.ศ. 2568
หมวดหมู่:ภาพยนตร์ผจญภัยในทศวรรษ 2020
หมวดหมู่:ภาพยนตร์อเมริกันในทศวรรษ 2020
หมวดหมู่:ภาพยนตร์ภาษาอังกฤษในทศวรรษ 2020
หมวดหมู่:ภาพยนตร์ผจญภัยอเมริกัน
หมวดหมู่:ภาพยนตร์อเมริกันที่ใช้การแสดงสดและแอนิเมชัน
หมวดหมู่:ภาพยนตร์ที่ได้รับผลกระทบจากการนัดหยุดงาน SAG-AFTRA ปี 2023
หมวดหมู่:ภาพยนตร์ที่กำกับโดย จาเร็ด เฮสส์
หมวดหมู่:ภาพยนตร์ที่เลื่อนการฉายเนื่องจากการระบาดทั่วของโควิด-19
หมวดหมู่:ภาพยนตร์ที่ผลิตโดย รอย ลี
หมวดหมู่:ภาพยนตร์ที่ถ่ายทำในนิวซีแลนด์
หมวดหมู่:ภาพยนตร์โดยเลเจนดารีพิกเจอส์
หมวดหมู่:ภาพยนตร์คนแสดงที่สร้างจากวิดีโอเกม
หมวดหมู่:ไมน์คราฟต์
หมวดหมู่:ภาพยนตร์ภาษาอังกฤษที่กำลังจะออกฉาย
หมวดหมู่:ภาพยนตร์ ไอแมกซ์ ที่กำลังจะออกฉาย
หมวดหมู่:ภาพยนตร์โดยเวอร์ติโก้เอ็นเตอร์เทนเมนต์
หมวดหมู่:ภาพยนตร์โดยวอร์เนอร์บราเธอร์ส
หมวดหมู่:ผลงานที่สร้างจากวิดีโอเกมของไมน์คราฟต์
หมวดหมู่:อินเทอร์เน็ตมีมในปี พ.ศ. 2567